SPRÁVA ZO ZAHRANIČNEJ PRACOVNEJ CESTY
Č. 196/2014

1.  Účastník ZPC:
Peter Beňo, Ing., Národné kontaktné body, Centrum vedecko-technických informácií Lamačská cesta 8/A, 811 04 Bratislava, Národný kontaktný bod pre právne a finančné otázky a bezpečné spoločnosti, anglický jazyk 
2.  Zahraničná pracovná cesta:
Belgicko, Brusel, 29.-30. 9. 2014, AB Centre, EC, účasť na programovom výbore Bezpečné spoločnosti, Horizont 2020, cestovné EK, pobytové a i. CVTISR SR.
3.  Rámcový program pobytu:
29.9.2014 príchod do Bruselu v poobedných hodinách a účasť na pre-meetingu k programovému výboru. 30.9.2014 účasť na zasadnutí programového výboru. Odlet z Bruselu o 19:20, ukončenie PC v Bratislave o 22:30. Cesty sa zúčastnil aj Š. Luby, delegát programového výboru.
4.  Stručný priebeh rokovaní, resp.  študijného pobytu:
29.9.2014:
V rámci diskusie sme sa na pre-meetingu zaoberali podporou MSP, a to vytvorením nových nástrojov na podporu MSP - doplnenie k už existujúcim (napr. SME Instrument), zhodnotením výsledkov z prvého kola SME Instrumentu a definovaním spoločného postupu pri presadzovaní tém do WP na roky 2016 – 2017, 

30.9.2014:
1. Aktualizácia projektov Bezpečnosť, 7. RP, na schválenie národným delegátom ostávajú dva projekty výzvy 2013, vyhodnotený stredný čas od podania po získanie projektu 503 dní, rozpätie 228 – 914.
2. Úspešné príbehy programu Bezpečnosť 7. RP.
Programový výbor prerokoval výber 15 projektov kategórie „úspešné príbehy“ – „success stories“ vybraných spomedzi 200 už doriešených projektov Bezpečnosti 7 RP. Bol medzi ne zaradený projekt SECRICOM – Bezošvá komunikácia pre manažment kríz. Jeho riešiteľmi sú Ústav informatiky SAV a slovenské firmy ARDACO a.s. a Smarttrends s.r.o. Projekt koordinovali v UK, technicky koordinátor bol ARDACO. Ďalší účastníci boli z Francúzska 2x, Luxemburska, Nemecka, Poľska 2 x, Španielska, Rakúska a UK. Rozpočet bol vyše 12, 5 mil. EUR, príspevok EÚ 8,6 mil. EUR. Projekt bol hodnotený ako významný pre celú EÚ. Z iných projektov možno pre porovnanie spomenúť SECTRONIC, využitý v čase OH v Londýne.
V 15 projektoch sú nové členské krajiny EÚ zastúpene takto: Poľsko 6x, Slovensko 3x, Slovinsko 2x, Česko 1x, Lotyšsko 1x. Slovensko obstálo v týchto reláciách dobre. Celkove získalo Slovensko v 7. RP v téme Bezpečnosť 20 projektov. Z rozličných aspektov je téma Bezpečnosť  na prvom až piatom mieste v SR. 
Pôsobenie koncových užívateľov v projektoch rekapitulované v rámci výberu 15 projektov je často formálne, zúčastňujú sa konferencií a p. Nie je úzky prienik už počas riešenia projektu. Tiež sa konštatovalo, že sa pletie diseminácia a aplikácia.
3. Strategické programovanie 2016 – 2017.
Diskusia sa začína, PC zasadne 3. 11. 2014, kryštalizácia WP 2016 a 2017 do júna 2015, prijatie programu a výzvy na jeseň 2015.
Strategická poradná skupina SAG vyzdvihla témy dôvera občanov, kriminalita, digitálna bezpečnosť. Dôraz bude ako obvykle na koncových užívateľov, technológie, výstupy do priemyslu a do politickej praxe.
Z pohľadu SR považujem za dôležitú kybernetickú bezpečnosť a ochranu suchozemských hraníc. Z analýzy projektov 7. RP mi vyšlo, že pozornosť sa venuje dominantne ochrane morských hraníc a pobrežia. Pre SR je aktuálna najmä dnes ochrana suchozemskej hranice. 
Privítali by sme v tomto smere, ale aj v iných smeroch podnety na témy.
4. NIS platforma a budúce VaV aktivity v kybernetickej bezpečnosti
NIS – Network and information security platforma sa diskutovala v osobitnom bode. Treba identifikovať základné technológie, fokusácia na cloud/internet, aplikačné domény.
5. Politika EK na podporu SME
Pilotný materiál vypracovala írska delegácia. Štyri diskutované mechanizmy podpory sú zákazky zhora nadol, iniciatívy zdola nahor, kooperácia s veľkými podnikmi na zabezpečenie ich špecifických potrieb, ako softvér a riadenia,  a využitie ich IPR. Téma bola podrobne diskutovaná, kryštalizuje sa.
6. PC prerokoval výber 6 projektov spomedzi 41 v téme DRS 17 (SME Instrument), ktorý bol podrobený kritike zo strany Portugalska pre nekompetentnosť hodnotiteľov. 
7. Podujatia: SRC, Security Research Conference, pri talianskom predsedníctve EÚ bude v Janove, Porto Antico, 9. – 11. 12. 2014. Okrem toho bude vo Florencii ICT Proposer Day, 9. – 10. 10. 2014.
8. V bode rozličné bol prezentovaný projekt ETTIS. Venuje sa trendom a ohrozeniam v bezpečnosti, koordinuje ho Peace Res. Inst. Oslo.
5.  Odporúčané závery:
Publikovať informáciu o projekte SECRICOM zaradenom medzi úspešné príbehy 7. RP a vydať press informáciu o účasti SR v téme bezpečnosť, delegát. Osloviť komunitu vo veci návrhov tém, ktoré Slovensko navrhne začleniť do pripravovaného súboru na roky 2016 a 2017 v spolupráci so španielskou delegáciou, účastník cesty a delegát.
6.   Prehľad prinesenej dokumentácie a miesto jej uloženia
-
7.   Osobitne vyhodnotený očakávaný prínos ZPC
Podieľanie sa na príprave WP 2016-2017 pre Secure Societies v H2020.

8.    Spôsob zverejnenia výsledkov ZPC, prenos získaných informácií
Na internete a koordinátorovi NCP.

Súhlasím so zverejnením správy na internete
Správu vypracoval: Peter Beňo		                  ......................................
Dátum: 14.10.2014
Správu schválil:  prof. RNDr. Ján TURŇA, CSc., generálny riaditeľ  ......................................